გომბორის მთა
გომბორის მთა — მთა საქართველოში, საგარეჯოს მუნიციპალიტეტში. მდებარეობს გომბორის ქედზე, გომბორის უღელტეხილის ჩრდილოეთით. სიმაღლე ზღვის დონიდან 1839 მ. აგებულია სარმატული თიხებით, ქვიშაქვებითა და კონგლომერატებით. აქვს მობრტყელებული წვერი და სამი მხრივ (ჩრდილოეთით, დასავლეთით, აღმოსავლეთით) ძალზე დამრეცი კალთები, სამხრეთით — ფლატოვანია. შემოსილია მეორეული სუბალპური მდელოებით.